Rīgā

20.07.2017.

uz 19.07.2017. b/n

**Par jautājumiem Kultūras ministrijas metu konkursa**

 **„Latvijas ekspozīcijas idejas koncepcija un īstenošana**

**Venēcijas biennāles 16.Starptautiskajā arhitektūras izstādē”,**

 **iepirkuma identifikācijas Nr. KM/2017/15,**

**ietvaros**

Latvijas Republikas Kultūras ministrijas izveidotā iepirkuma komisija ir saņēmusi un izskatījusi iespējamā pretendenta jautājumus metu konkursa „Latvijas ekspozīcijas idejas koncepcija un īstenošana Venēcijas biennāles 16.Starptautiskajā arhitektūras izstādē”, iepirkuma identifikācijas Nr. KM/2017/15, (turpmāk – Konkurss), ietvaros. Komisija uz pretendenta uzdotajiem jautājumiem, citējot tā jautājumus, sniedz šādas atbildes:

JAUTĀJUMS:

1. Vai nolikuma 3.8.2.punktā un tehniskās specifikācijas 2.1.4.punktā domāti «notiKumi» vai «notiNumi»? Izstādes kontekstā notikumi šķiet pamatota prasība, tomēr arhitektūras metam vairāk atbilst notinumi. 2.1.4.punktā minēti gan notikumi, gan notinumi.

ATBILDE:

Komisija izskatot Konkursa nolikuma 3.8.2.punktu un Konkursa nolikuma 2.pielikuma „Tehniskā specifikācija” 2.1.4.punktu, konstatē, ka ir radusies tehniska kļūda, līdz ar to komisija nolemj veikt šādu tehnisku precizējumu un aizstāt Konkursa nolikuma 3.8.2.punktā un Konkursa nolikuma 2.pielikuma „Tehniskā specifikācija” 2.1.4.punktā vārdu „notikumi”

ar vārdu „notinumi”.

JAUTĀJUMS:

Starp izstādes projektēšanas speciālistam izvirzītajām prasībām minēta pieredze izstāžu ekspozīciju veidošanā. Cik plaši šajā gadījumā tiek definētas izstādes (tās var būt ļoti dažāda mēroga)? Vai tās tiek saprastas kā dažādu priekšmetu izvietojums stendos izstāžu telpās, vai tie var būt arī interaktīvi telpiski objekti vai paviljona tipa objekti ārpus tradicionālām izstāžu telpām?

ATBILDE:

Iepirkuma nolikuma 4.1.4.3.punktā, noteikts, ka Konkursa dalībniekam ir pieejams izstādes projektēšanas speciālists pakalpojuma sniegšanai, kuram ir augstākā akadēmiskā vai otrā līmeņa profesionālā augstākā izglītība arhitektūras jomā un iepriekšējo 5 (piecu) gadu laikā, skaitot no piedāvājuma iesniegšanas dienas darba pieredze vismaz 2 (divu) izstāžu ekspozīciju tehniskajā realizācijā, uzraudzībā, uzstādīšanas un demontāžas procesā. Iepirkuma komisija izstādes projektēšanas speciālista pieredzi izstāžu ekspozīciju veidošanā uzskatīs par atbilstošu, ja viņš ir tehniski realizējis arhitektūras vai mākslas, dizaina, vides dizaina vai tamlīdzīgu izstāžu objektus iekštelpā vai ārtelpā.

Komisijas priekšsēdētājas vietniece –

Radošo industriju nodaļas vadītāja Lilita Sparāne